Na temelju članka 35. stavka 2. i 8., članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/ 06, 146/08, 38/09, 153/09, 143/12, 152/14 i 81/15 – pročišćeni tekst) i članka 40. Statuta Grada Koprivnice («Glasnik Grada Koprivnice» broj 4/09, 1/12 i 1/13 i 3/13 – pročišćeni tekst), Gradsko vijeće Grada Koprivnice, na \_\_\_sjednici održanoj dana \_\_\_\_\_\_ 2017. godine, donijelo je

**ODLUKU**

**dopuni Odluke o upravljanju, raspolaganju i korištenju**

 **nekretnina u vlasništvu Grada Koprivnice**

**Članak 1.**

 U Odluci o upravljanju, raspolaganju i korištenju nekretnina u vlasništvu Grada Koprivnice („Glasnik Grada Koprivnice“ broj 3/16 i 1/17), iza članka 30. dodaje se članak 31.a koji glasi:

**Članak 31a.**

 Nekretnine iz članka 30. ove Odluke, koje su predmet prodaje i čija je površina manja od 10 m2, mogu se iznimno prodati bez prethodne procjene ovlaštenog procjenitelja po tržišnoj cijeni koju zaključkom o prodaji određuje Gradonačelnik.

 Tržišna cijena iz stavka 1. ovog članka čini prosječna cijena za tri nekretnine koje su lokacijski najbliže nekretnini koja je predmet prodaje i koje se prodaju temeljem članka 30. ove Odluke.

**Članak 2.**

Ova Odluka stupa na snagu osmog dana od dana njene objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 944-01/16-01/0049

URBROJ: 2137/01-05-05/1-16-2

Koprivnica, 5. srpnja 2016.

 PREDSJEDNIK:

 Ivan Pal, prof.

**Obrazloženje**

 Temeljem članka 30. Odluke o upravljanju, raspolaganju i korištenju nekretnina u vlasništvu Grada Koprivnice („Glasnik Grada Koprivnice“ broj 3/16), nekretnine se mogu prodati bez javnog natječaja i po tržišnoj cijeni utvrđenoj procjembenim elaboratom ovlaštenog procjenitelja. Trošak izrade procjembenog elaborata, plaća stjecatelj. U cilju izbjegavanja troška plaćanja izrade procjembenog elaborata, u slučaju kad je površina zemljišta manja od 10 m2, tržišnu cijenu zaključkom o prodaji, određuje Gradonačelnik.

 Tržišnu cijenu Gradonačelnik bi utvrdio na osnovi prosječne cijene za tri nekretnine koje su lokacijski najbliže nekretnini koja je predmet prodaje i koje se prodaju temeljem članka 30. ove Odluke. Ovako predloženim rješenjem izbjegla bi se situacija da cijena izrade procjembenog elaborata bude približno ista kao i cijena zemljišta.

|  |  |
| --- | --- |
| Nositelj izradeUpravni odjel za financije, poticanje poduzetništva i komunalno gospodarstvoPročelnica Jasmina Stričević, dipl.oec. | Predlagatelj GradonačelnikMišel Jakšić, dipl.oec. |